મુલુંડ-વેસ્ટમાં લાલ બહાદુર શાસ્ત્રી માર્ગ પર આવેલા બાલરાજેશ્વર મંદિર પાસેની ફુટપાથ પર કેબલના વાયરો વેરવિખેર હાલતમાં પડેલા હતા. ખુલ્લા પડેલા કેબલના વાયરો રાહદારીઓ માટે અડચણરૂપ બનતા હતા. બાજુમાં મંદિર હોવાને કારણે સવાર-સાંજ અહીં ભીડમાં ભક્તોના પગ વાયરમાં ફસાતાં પડી જવાની ફરિયાદો મિડ-ડે LOCAL સુધી આવી રહી હતી. મિડ-ડે LOCALમાં અહેવાલ પ્રસિદ્ધ થયા બાદ ચાર જ દિવસમાં કેબલના વાયરો હટી ગયા અને સવાર-સાંજ આ ફુટપાથનો ઉપયોગ કરતા રાહદારીઓને છુટકારો મળ્યો. મિડ-ડે LOCALનો તેઓએ મનથી આભાર માન્યો.